GUÈRRA-E-PATZ-III-WEB	Qu’ère eth madeish sentiment que posse ath recruta volontari a despéner eth sòn darrèr kopek, ar embriac a trincar miralhs e copes sense cap de motiu, autanplan sabent qu’aquerò li costarà toti es sòs que possedís; eth sentiment qu’amie ar òme a cométer actes, deth punt d’enguarda dera gent, pròpis d’un dement, entà méter a temptar eth sòn pròpi poder personau e era sua fòrça, afirmant atau que i a un jutge suprèm dera vida ath marge des condicions umanes.